pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19
วันพฤหัสบดีที่ 25 มิถุนายน 2563
กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19
กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19
กระทรวงเกษตรฯ ร่วมกับสมาคมผู้ผลิตไก่เพื่อส่งออกไทย ช่วยฮาลาลไทย หนุนผู้ประกอบการสู้โควิด-19
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังมอบเงินสนับสนุนสํานักงานคณะกรรมการกลางอิสลามแห่งประเทศไทย ณ กระทรวงเกษตรและสหกรณ์ ว่า กระทรวงเกษตรและสหกรณ์ ร่วมกับสมาคมผู้ผลิตไก่เพื่อส่งออกไทย ได้สนับสนุนงบประมาณให้สํานักงานคณะกรรมการกลางอิสลามแห่งประเทศไทยเพื่อฟื้นฟูประสิทธิภาพการทํางานกิจการฮาลาลของประเทศไทย ให้ผู้ประกอบการสามารถส่งออกสินค้าฮาลาลได้สะดวกและรวดเร็ว เนื่องจากได้รับผลกระทบจากสถานการณ์การระบาดของโรคโควิด-19
"กระทรวงเกษตรและสหกรณ์ สมาคมผู้ผลิตไก่เพื่อส่งออกไทย และสํานักงานคณะกรรมกลางอิสลามแห่งประเทศไทย ได้ร่วมกันพัฒนาอุตสาหกรรมสัตว์ปีกของประเทศไทยให้มีความเข้มแข็งในเวทีโลก โดยในปัจจุบันโรงเชือดสัตว์ปีกของประเทศไทยที่ผ่านการรับรองมาตรฐานส่งออกจากกรมปศุสัตว์ มีจํานวน 30 แห่ง และทั้งหมดได้รับรองมาตฐานฮาลาล ที่สามารถสร้างมูลค่าการส่งออกปีละมากกว่า 1 แสนล้านบาท ติดอันดับ 4 ของประเทศผู้ส่งออกเนื้อสัตว์ปีกของโลก" นายเฉลิมชัย กล่าว
อย่างไรก็ตาม ประเทศไทยยังมุ่งหวังที่จะส่งออกเนื้อสัตว์ปีกให้ได้มากยิ่งขึ้น นอกเหนือจากตลาดหลักคือประเทศญี่ปุ่น และประเทศในกลุ่มสหภาพยุโรปแล้ว ยังมุ่งหวังที่จะเจาะตลาดประเทศจีนและกลุ่มประเทศตะวันออกกลาง ซึ่งประเทศซาอุดิอาระเบียจัดเป็นประเทศผู้นําเข้ารายใหญ่ติดอันดับ 3 ของโลก และประเทศสหรัฐอาหรับเอมิเรตส์จัดอยู่ในอันดับ 10 ของโลก ซึ่งในสถานการณ์โควิด-19 ถือเป็นโอกาสสําหรับประเทศไทยเนื่องจากหลายประเทศได้รับผลกระทบและมีความต้องการนําเข้าเนื้อสัตว์ปีกเป็นจํานวนมาก ดังนั้นการที่โรงงานไทยได้มาตรฐานฮาลาลจะมีส่วนช่วยให้สินค้าเนื้อสัตว์ปีกของประเทศไทยเป็นที่ต้องการของต่างประเทศมากขึ้น
ด้าน นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า กระทรวงเกษตรฯ โดยกรมปศุสัตว์ ได้จัดทําโครงการพัฒนาและส่งเสริมอุตสาหกรรมฮาลาลด้านปศุสัตว์ มาตั้งแต่ปี 2558 จนถึงปัจจุบัน ซึ่งดําเนินการร่วมกับสํานักงานคณะกรรมการกลางอิสลามแห่งประเทศไทยในการส่งเสริมและพัฒนาผู้ประกอบการสินค้าฮาลาล ดําเนินการตรวจรับรองสถานประกอบการโรงเชือด สถานที่จําหน่ายเนื้อสัตว์ และสถานประกอบการอื่นด้านปศุสัตว์ เช่น ศูนย์รวบรวมนม ศูนย์รวบรวมไข่ สถานที่ตัดแต่งเนื้อสัตว์ เป็นต้น โดยกรมปศุสัตว์ได้อุดหนุนงบประมาณในการตรวจรับรองดังกล่าวให้กับสํานักงานคณะกรรมการกลางอิสลามทุกปี เพื่อช่วยลดหย่อนค่าธรรมเนียมการตรวจรับรองฮาลาลแก่ผู้ประกอบการรายย่อย ซึ่งความสําเร็จครั้งล่าสุดเมื่อปี 2562 มีผู้ประกอบการเข้าร่วมโครงการมากกว่า 250 ราย และตั้งเป้าให้มีผู้ประกอบการเข้าร่วมโครงการเพิ่มขึ้นเป็น 300 ราย ภายในปี 2563 นี้ เพื่อเป็นการยกระดับผู้ประกอบการรายย่อยสู่มาตรฐานการผลิตสินค้าฮาลาล
นอกจากนี้ ยังได้เพิ่มมาตรการดําเนินการเฝ้าระวังการปนเปื้อนดีเอ็นเอสุกรในสินค้าปศุสัตว์ฮาลาล โดยให้สํานักงานปศุสัตว์จังหวัดทั่วประเทศสุ่มเก็บตัวอย่างสินค้าฮาลาล 800 ตัวอย่าง เพื่อเป็นการทวนสอบในมาตรฐานการผลิต และสร้างความเชื่อมั่นต่อผู้บริโภคทั้งชาวไทยและชาวต่างชาติต่อไป
รัฐบาลไทย-ข่าวทำเนียบรัฐบาล-‘ดีอี’ ชวนคนไทยเทพลังโหวต “เน็ตประชารัฐ” ชิงรางวัลระดับโลก WSIS Prizes 2019
วันศุกร์ที่ 25 มกราคม 2562
‘ดีอี’ ชวนคนไทยเทพลังโหวต “เน็ตประชารัฐ” ชิงรางวัลระดับโลก WSIS Prizes 2019
‘ดีอี’ ชวนคนไทยเทพลังโหวต “เน็ตประชารัฐ” ชิงรางวัลระดับโลก WSIS Prizes 2019
กระทรวงดิจิทัลฯ เชิญชวนคนไทยทั่วประเทศร่วมแสดงพลังผ่านเว็บไซต์ https://www.itu.int/ net4/wsis/stocktaking/prizes/2019/ คลิกโหวตวันนี้ – 10 ก.พ. 62 ลุ้นโครงการ “เน็ตประชารัฐ” เข้ารอบชิงชนะเลิศรางวัลจากเวทีระดับโลก WSIS Prizes 2019 จัดโดยสหภาพโทรคมนาคมระหว่างประเทศ (ITU)
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า กระทรวงฯ ได้เสนอโครงการ “เน็ตประชารัฐ” เข้าชิงรางวัลในเวทีระดับโลก WSIS Project Prizes 2019 ซึ่งประกอบด้วย 18 ประเภท จัดโดยสหภาพโทรคมนาคมระหว่างประเทศ (International Telecommunication Union หรือ ITU) เพื่อเป็นการส่งเสริมการดําเนินการตามผลการประชุมสุดยอดระดับโลกว่าด้วยสังคมสารสนเทศ และสนับสนุนการบรรลุเป้าหมายการพัฒนาที่ยั่งยืน ปี ค.ศ. 2030
ล่าสุด โครงการเน็ตประชารัฐ ได้ผ่านการคัดเลือกในประเภทที่ 2 ด้านโครงสร้างพื้นฐานสารสนเทศและการสื่อสาร จากคณะผู้เชี่ยวชาญ ที่เป็นผู้ทรงคุณวุฒิ ผู้เชี่ยวชาญเกี่ยวกับการดําเนินการตามผลลัพธ์จากการประชุมสุดยอดระดับโลกว่าด้วยสังคมสารสนเทศ (World Summit on the Information Society หรือ WSIS) ขั้นตอนต่อไปจะตัดสินจากการโหวตโดยประชาชนทั่วโลกทางออนไลน์ เริ่มโหวตได้ตั้งแต่วันนี้ - วันที่ 10 กุมภาพันธ์ 2562 เพื่อให้โครงการเน็ตประชารัฐเข้าสู่รอบชิงชนะเลิศต่อไป ทั้งนี้โครงการที่ได้รับคะแนนโหวตออนไลน์สูงสุด 5 โครงการของทั้ง 18 ประเภท รวมจํานวนทั้งสิ้น 90 โครงการ จะได้รับตําแหน่ง Champions และคณะผู้เชี่ยวชาญจะตัดสินโครงการที่ได้รับรางวัลชนะเลิศตามหัวข้อการประกวดทั้ง 18 ประเภท ประเภทละ 1 รางวัล
ทั้งนี้ จึงอยากเชิญชวนคนไทยร่วมกันแสดงพลังเข้าไปโหวตให้กับโครงการ “เน็ตประชารัฐ” ซึ่งกระทรวงฯ ได้จัดทําคู่มือและช่องทางเพื่ออํานวยความสะดวกสําหรับการโหวต ตาม QR Code ด้านล่างนี้ หรือสามารถเข้าไปดูรายละเอียดได้ที่ Facebook Page : กระทรวงดิจิทัลเพื่อเศรษฐกิจและสังคม https://www.facebook.com/prmdes.official/)
https://goo.gl/UMM1hA
สําหรับโครงการที่ชนะเลิศของทั้ง 18 ประเภท จะได้รับรางวัลบนเวทีการประชุมใหญ่ประจําปี WSIS Forum 2019 ณ นครเจนีวา สมาพันธรัฐสวิส ซึ่งกําหนดจะจัดขึ้นระหว่างวันที่ 8-12 เมษายน 2562 อีกทั้งโครงการที่ชนะเลิศทั้ง 18 โครงการจะได้รับการเผยแพร่ทางเอกสาร “WSIS Stocktaking : Success Stories 2019”
“การดําเนินโครงการเน็ตประชารัฐของกระทรวงฯ สอดคล้องกับ WSIS Action Line C2 (โครงสร้างพื้นฐานของสารสนเทศและการสื่อสาร) และ WSIS Action Line C3 (การเข้าถึงข่าวสารและความรู้) ภายใต้ปฏิญญาว่าด้วยหลักการสร้างสังคมสารสนเทศ (Declaration of Principles on Building the Information Society) การที่เราเสนอโครงการเน็ตประชารัฐเข้าร่วมประกวด และคณะผู้เชี่ยวชาญได้คัดเลือกให้โครงการนี้เข้ารอบ นับเป็นโอกาสดีที่ประเทศไทยจะได้เผยแพร่การดําเนินโครงการลดความเหลื่อมล้ําตามนโยบายรัฐบาล ในเวทีระหว่างประเทศ” ดร.พิเชฐ กล่าว
**********************
รัฐบาลไทย-ข่าวทำเนียบรัฐบาล-กรมการค้าภายในชี้แจง กรณีการเรียกเก็บค่ารูดบัตรประชารัฐ
วันจันทร์ที่ 7 พฤษภาคม 2561
กรมการค้าภายในชี้แจง กรณีการเรียกเก็บค่ารูดบัตรประชารัฐ
กรมการค้าภายในชี้แจง กรณีการเรียกเก็บค่ารูดบัตรประชารัฐ
วันที่ 3 พฤษภาคม 2561 นายบุณยฤทธิ์ กัลยาณมิตร อธิบดีกรมการค้าภายใน กระทรวงพาณิชย์ ชี้แจงกรณีการเรียกเก็บค่ารูดบัตรประชารัฐ ตามที่เพจอาณาจักรไบกอน Returns เผยแพร่ภาพข้อความที่ติดภายในร้านค้าธงฟ้าประชารัฐแห่งหนึ่ง โดยข้อความระบุว่าตั้งแต่เดือนพฤษภาคมเป็นต้นไป ทางร้านจะขอเก็บเงินจากการรูดบัตรประชารัฐ ร้อยละ 5 คือ จํานวนเงิน 200 บาท เก็บ 10 บาท จํานวนเงิน 300 บาท เก็บ 15 บาท และจํานวนเงิน 500 บาท เก็บ 25 บาท เนื่องจากทางร้านค้าจะต้องเสียภาษีมูลค่าเพิ่มร้อยละ 7 ซึ่งประชาชนจํานวนมากให้ความสนใจและวิจารณ์เชิงลบต่อความไม่เหมาะสมของกรณีการเรียกเก็บเงินจํานวนดังกล่าว
กรมการค้าภายใน กระทรวงพาณิชย์ ได้ดําเนินงานตามนโยบายของรัฐบาลในการช่วยเหลือค่าครองชีพให้แก่ประชาชนผู้มีรายได้น้อยที่ถือบัตรสวัสดิการแห่งรัฐให้สามารถซื้อสินค้าที่ร้านค้าธงฟ้าประชารัฐที่มีการติดตั้งเครื่อง EDC ในวงเงินที่รัฐบาลกําหนดให้ตามระดับรายได้ต่อปีของผู้ถือบัตรฯ คือ 200 บาท 300 บาท และ 500 บาท สําหรับผู้ที่เข้าร่วมโครงการพัฒนาอาชีพ กรมการค้าภายในได้กําหนดหลักเกณฑ์การเข้าร่วมเป็นร้านค้าธงฟ้าประชารัฐที่ร้านค้าต้องปฏิบัติ เช่น ให้มีการจําหน่ายสินค้าธงฟ้าประชารัฐในราคาไม่สูงกว่าที่กรมฯ กําหนด ไม่ฉวยโอกาสปรับราคาจําหน่ายเพิ่มสูงขึ้น ต้องปิดป้ายแสดงราคา ห้ามคิดเงินเพิ่มจากราคาสินค้า เช่น คิดค่ารูดบัตรสวัสดิการแห่งรัฐ คิดภาษีมูลค่าเพิ่มซ้ําซ้อน คิดค่าธรรมเนียม เป็นต้น
ข้อเท็จจริง เพจอาณาจักรไบกอน Returns เผยแพร่ภาพข้อความที่ติดภายในร้านค้าธงฟ้าประชารัฐแห่งหนึ่ง โดยข้อความระบุว่าตั้งแต่เดือนพฤษภาคมเป็นต้นไป ทางร้านจะขอเก็บเงินจากการรูดบัตรประชารัฐ ร้อยละ 5 คือจํานวนเงิน 200 บาท เก็บ 10 บาท จํานวนเงิน 300 บาท เก็บ 15 บาท และจํานวนเงิน 500 บาท เก็บ 25 บาท เนื่องจากทางร้านค้าจะต้องเสียภาษีมูลค่าเพิ่มร้อยละ 7 ซึ่งประชาชนจํานวนมากให้ความสนใจและวิจารณ์เชิงลบต่อความไม่เหมาะสมของกรณีการเรียกเก็บเงินจํานวนดังกล่าว ซึ่งไม่ได้ระบุรายละเอียด ชื่อ และที่อยู่ของร้านค้า
การกระทําดังกล่าว เป็นการกระทําที่ผิดหลักเกณฑ์ตามประกาศของกรมการค้าภายใน ในการเข้าร่วมเป็นร้านค้าธงฟ้าประชารัฐ ซึ่งร้านค้าไม่สามารถคิดค่าใช้จ่ายดังกล่าวเพิ่มอีกได้ และจะต้องถูกเพิกถอนจากการเป็นร้านค้าธงฟ้าประชารัฐ
การแก้ไขปัญหา กระทรวงพาณิชย์ ได้สั่งให้หน่วยตรวจสอบและสํานักงานพาณิชย์จังหวัดทั่วประเทศ ปูพรมตรวจสอบเพื่อค้นหาร้านค้าธงฟ้าประชารัฐดังกล่าว และดําเนินการเพิกถอนสิทธิการเป็นร้านค้าธงฟ้าประชารัฐทันที กระทรวงพาณิชย์ จึงขอเตือนร้านค้าธงฟ้าประชารัฐมิให้ดําเนินการผิดหลักเกณฑ์ต่าง ๆ รวมทั้งห้ามฉวยโอกาสเก็บเงินพิเศษในลักษณะต่าง ๆ ที่เป็นการเอาเปรียบประชาชน ซึ่งหากมีการตรวจพบหรือมีผู้ร้องเรียนจะดําเนินการอย่างเฉียบขาดในการถอนจากการเป็นร้านค้าธงฟ้าประชารัฐทันที
กรณีร้านค้ามีการจําหน่ายสินค้าราคาสูงเกินสมควร อาจเข้าข่ายความผิดตามมาตรา 29 แห่งพระราชบัญญัติว่าด้วยราคาสินค้าและบริการ พ.ศ. 2542 ต้องระวางโทษจําคุกไม่เกิน 7 ปี หรือปรับไม่เกิน 140,000 บาท หรือทั้งจําทั้งปรับ
หากประชาชนไม่ได้รับความเป็นธรรมในการซื้อสินค้าจากร้านค้าธงฟ้าประชารัฐ สามารถร้องเรียนได้ที่ สายด่วน 1569 กรมการค้าภายใน หรือ สํานักงานพาณิชย์จังหวัดทั่วประเทศ
-----------------------------
รัฐบาลไทย-ข่าวทำเนียบรัฐบาล-นายกฯ ยินดีไทยขึ้น TOP 3 การแข่งขันกีฬาซีเกมส์ ชวนคนไทยส่งใจไปเชียร์นักกีฬาที่มาเลเซีย
วันเสาร์ที่ 19 สิงหาคม 2560
นายกฯ ยินดีไทยขึ้น TOP 3 การแข่งขันกีฬาซีเกมส์ ชวนคนไทยส่งใจไปเชียร์นักกีฬาที่มาเลเซีย
พร้อมกับกีฬามหาวิทยาลัยโลกที่ไต้หวัน ย้ําสิ่งสําคัญเหนือกว่าการแพ้ชนะคือมิตรภาพระหว่างประเทศ
วันนี้ (19 สิงหาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี ยินดีที่ทัพนักกีฬาไทยทําผลงานได้ดีในการแข่งขันกีฬาซีเกมส์ 2017 ที่ประเทศมาเลเซีย หลังผ่านไปแล้วเกือบ 1 สัปดาห์ และสามารถไต่อันดับขึ้นไปติด TOP 3 ของตารางแล้ว  “นายกฯ เป็นกําลังใจให้นักกีฬาทุกคน ที่ได้ฝึกซ้อมและพัฒนาทักษะ เพื่อลงแข่งขันในครั้งนี้อย่างเต็มที่ โดยขอให้ใช้ศักยภาพที่มีอยู่สร้างความภูมิใจให้แก่คนไทยทุกคนอย่างเต็มความสามารถ และขอให้พี่น้องประชาชนร่วมส่งกําลังใจไปเชียร์ให้ทัพกีฬาทุกคนประสบความสําเร็จตามที่ตั้งความหวังไว้”
นอกจากนี้ นายกรัฐมนตรียังได้เชิญชวนให้ประชาชนติดตามและร่วมให้กําลังใจนักกีฬาเยาวชนไทยที่เดินทางไปแข่งขันกีฬามหาวิทยาลัยโลก ปี 2017 ในระหว่างวันที่ 19 – 30 ส.ค. 2560 ที่กรุงไทเป ประเทศไต้หวันด้วย  “นายกฯ ฝากข้อคิดไปยังนักกีฬาทุกคนว่า การแพ้หรือชนะในการแข่งขันถือเป็นเรื่องปกติธรรมดา แต่สิ่งสําคัญที่อยากให้ทุกคนระลึกไว้เสมอ คือ การเก็บเกี่ยวประสบการณ์เพื่อนําไปพัฒนาฝีมือของตนเอง การมีน้ําใจนักกีฬา และการสร้างมิตรภาพที่ดีระหว่างนักกีฬาด้วยกัน ซึ่งจะส่งผลดีไปถึงความสัมพันธ์ระหว่างประเทศด้วย”
..........................................................
รัฐบาลไทย-ข่าวทำเนียบรัฐบาล-นรม.เปิดโครงการรณรงค์กำจัดลูกน้ำยุงลาย เพื่อทำให้โรคที่มียุงลายเป็นพาหะลดลง
วันพฤหัสบดีที่ 23 มีนาคม 2560
นรม.เปิดโครงการรณรงค์กําจัดลูกน้ํายุงลาย เพื่อทําให้โรคที่มียุงลายเป็นพาหะลดลง
พลเอก ประยุทธ์ จันทร์โอชา นายกรัฐมนตรีเป็นประธานเปิดกิจกรรม“กําจัดลูกน้ํายุงลาย”
วันนี้ (22 มีนาคม 2560) เวลา 15.45 น. ณ บริเวณสนามหญ้า หน้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเป็นประธานเปิดกิจกรรม“กําจัดลูกน้ํายุงลาย”
ร่วมกับ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์เจษฎา โชคดํารงสุข อธิบดีกรมควบคุมโรค ภายใต้โครงการรณรงค์ “กําจัดลูกน้ํายุงลาย
ก่อนออกกําลังกายทุกวันพุธ” ซึ่งกระทรวงสาธารณสุข ได้น้อมนํากระแสพระราชดํารัสของพระบาทสมเด็จพระปรมินทรมหาภูมิพลอดุลยเดช เรื่อง ปัญหาไข้เลือดออก มาดําเนินการให้เกิดผลเป็นรูปธรรมอย่างต่อเนื่อง เพื่อกระตุ้นให้ประชาชนรับรู้ถึงภัยจากโรคติดต่อที่มียุงลายเป็นพาหะ และช่วยกันลดความเสี่ยงจากโรคนี้ โดยกําจัดลูกน้ํายุงลายในสถานที่ทํางาน และที่อยู่อาศัยอย่างสม่ําเสมอ
โอกาสนี้ นายกรัฐมนตรีได้ให้เกียรติเป็นตัวแทนในการกําจัดลูกน้ํายุงลาย พร้อมทั้งเป็นต้นแบบในการกําจัดลูกน้ํายุงลาย ก่อนออกกําลังกายทุกวันพุธ ด้วยการเป็นแบบให้ช่างภาพถ่ายภาพนิ่งเพื่อใช้ในการรณรงค์กิจกรรมดังกล่าว และเชิญชวนชาวไทยทั่วทุกภูมิภาคของประเทศมาร่วมกันประกาศสงครามกับยุงลาย โดยทําอย่างจริงจังให้เป็นวิถีชีวิตอย่างต่อเนื่องสัปดาห์ละหนึ่งครั้ง ไม่ให้เป็นแหล่งเพาะพันธุ์ยุง เพื่อกําจัดยุงลายที่จะทําให้โรคไข้เลือดออก โรคติดเชื้อไวรัสซิกา และโรคที่มียุงลายเป็นพาหะทุเลาลง และหมดไปจากแผ่นดินไทยให้ได้ในที่สุด
พร้อมกันนี้ นายกรัฐมนตรีได้ร่วมกิจกรรม “กําจัดลูกน้ํายุงลาย” โดยเดินนําผู้ร่วมกิจกรรมส่องไฟฉายสํารวจลูกน้ํายุงลายในภาชนะอ่างบัวรอบ ๆ บริเวณด้านหน้าตึกไทยคู่ฟ้าปล่อยปลาหางนกยูงในภาชนะอ่างบัวเพื่อเป็นการกําจัดลูกน้ํายุงลาย ที่และเป็นการลดความเสี่ยงจากโรคไข้เลือดออก
ด้านอธิบดีกรมควบคุมโรคได้กล่าวถึงมาตรการป้องกันโรคที่มียุงลายเป็นพาหะว่า จําเป็นต้องเน้นการจัดการสิ่งแวดล้อม เพื่อควบคุมแหล่งเพาะพันธุ์ยุงลายโดยความร่วมมือของทุกภาคส่วน ด้วยการใช้มาตรการหลัก 3 เก็บ 3 โรค คือ 1) เก็บบ้านให้ปลอดโปร่งไม่ให้ยุงลายอยู่อาศัย 2) เก็บขยะให้เกลี้ยงไม่ให้ยุงลายเพาะพันธุ์ 3) เก็บปิดน้ําให้มิดชิดไม่ให้ยุงลายวางไข่ ซึ่งจะช่วยป้องกัน 3 โรค ได้แก่ โรคไข้เลือดออก โรคติดต่อเชื้อไวรัสซิกา และโรคไข้ปวดข้อยุงลาย เป็นต้น
ต่อจากนั้น นายกรัฐมนตรี พร้อมด้วย พลเอก วิลาศ อรุณศรี เลขาธิการนายกรัฐมนตรีได้นําข้าราชการและเจ้าหน้าที่ทําเนียบรัฐบาลออกกําลังกายร่วมกัน โดยการอบอุ่นร่างกาย เพื่อเสริมสร้างสุขภาพร่างกายที่ดี ห่างไกลจากโรคภัยไข้เจ็บ ตลอดจนส่งผลให้เกิดการผ่อนคลาย
ลดความเครียดจากการทํางาน รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวัน โดยมี ผู้บริหารของหน่วยงานภายในทําเนียบรัฐบาล ร่วมออกกําลังกายโดยพร้อมเพรียงกัน สําหรับในสัปดาห์นี้ นายกรัฐมนตรี ได้เต้นแอโรบิก ยืดเหยียดกล้ามเนื้อ เพื่อเป็นการเสริมสร้างร่างกายให้แข็งแรงตามจังหวะเพลง ร่วมกับคณะผู้บริหารและเจ้าหน้าที่ทําเนียบรัฐบาล ประมาณ 40 นาที เพื่อกระตุ้นกล้ามเนื้อจากการทํางาน อีกทั้งช่วยเพิ่มความสามารถในการทรงตัวอีกด้วย จากนั้นนายรัฐมนตรีได้กล่าวขอบคุณทุกคนที่ได้มาออกกําลังกายร่วมกันในวันนี้ด้วย
..............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยืนยัน! ไม่ “ล็อคสเปค” โครงการรถไฟเชื่อม 3 สนามบิน (ดอนเมือง สุวรรณภูมิ อู่ตะเภา)
วันพุธที่ 8 สิงหาคม 2561
ยืนยัน! ไม่ “ล็อคสเปค” โครงการรถไฟเชื่อม 3 สนามบิน (ดอนเมือง สุวรรณภูมิ อู่ตะเภา)
--
สํานักงานโครงการเขตพัฒนาพิเศษภาคตะวันออก (EEC) ได้ออกเอกสารชี้แจงความโปร่งใสของโครงการก่อสร้างรถไฟเชื่อม 3 สนามบิน (ดอนเมือง สุวรรณภูมิ อู่ตะเภา) แบ่งเป็นเรื่องย่อย ๆ คือ
1. เรื่องที่ดิน 140 ไร่ บริเวณมักกะสัน ไม่ได้เป็นการนําทรัพย์สินของรัฐไปให้เอกชน เป็นเพียงการให้เช่า 50 ปี ตามกฎหมาย
2. โครงการก่อสร้างรถไฟฯ ไม่ได้ขัดรัฐธรรมนูญ ปี 2560 มาตรา 56 เพราะรัฐเป็นเจ้าของและถือกรรมสิทธิ์ในทรัพย์สินทั้งหมด 100%
3. การกําหนดค่าโดยสารยึดหลักความเป็นธรรม ไม่เป็นภาระแก่ประชาชน โดยใช้หลักเกณฑ์ที่ได้มาตรฐานและคํานึงถึงการวิเคราะห์ผลตอบแทนที่คุ้มค่าต่อการลงทุน
4. การประเมินราคาที่ดินเป็นไปตามราคาตลาด ไม่ได้ต่ํากว่าความเป็นจริง 3 – 4 เท่า
5. โครงการแอร์พอร์ตเรลลิงก์ปัจจุบันขาดทุนและมีหนี้สินกว่า 33,000 ล้านบาท ดังนั้น การให้เอกชนเข้ามาบริหารจะทําให้การบริการดีขึ้นและมีรายได้มากขึ้น โดยเอกชนต้องจ่ายเงินค่าสิทธิการบริหารแอร์พอร์ตเรลลิงก์ให้กับภาครัฐ และไปลงทุนเพิ่มเพื่อให้บริการประชาชนได้อย่างเต็มที่
6. ภาครัฐสามารถนําเงินค่าสิทธิการบริหารราว 10,000 ล้านบาทที่ได้รับ ไปชําระหนี้ที่มีอยู่ และรายได้จากการให้เช่ากว่า 50,000 ล้านบาท ถือเป็นรายได้ของรัฐ และหากเอกชนมีผลประกอบการที่ดีก็ต้องแบ่งรายได้ให้รัฐด้วย
7. โครงการก่อสร้างรถไฟฯ และโครงการหลักต่าง ๆ ในพื้นที่ EEC ใช้วิธีการเปิดประมูลแบบเปิดกว้างนานาชาติ หรือ International Bidding และมีหลายประเทศให้ความสนใจ จึงไม่มีการล็อคสเปคหรือฮั้วประมูล
ติดตามอ่านรายละเอียดได้จากเอกสารแนบ หรือโทร.สอบถามข้อมูลเพิ่มเติมได้ที่ 0 2033 8000
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สธ.ขอบคุณทุกหน่วยงาน ออกหน่วยแพทย์เคลื่อนที่ดูแลประชาชนพื้นที่ทุรกันดาร 800,000 คน
วันอาทิตย์ที่ 3 กุมภาพันธ์ 2562
รมว.สธ.ขอบคุณทุกหน่วยงาน ออกหน่วยแพทย์เคลื่อนที่ดูแลประชาชนพื้นที่ทุรกันดาร 800,000 คน
รัฐมนตรีว่าการกระทรวงสาธารณสุข ขอบคุณทุกหน่วยงานที่ร่วมกันจัดหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
รัฐมนตรีว่าการกระทรวงสาธารณสุข ขอบคุณทุกหน่วยงานที่ร่วมกันจัดหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว มีประชาชนพื้นที่ทุรกันดารห่างไกลรับบริการเกือบ 800,000 คน ส่งรักษาต่อ 12,460 คน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ตามที่นายกรัฐมนตรี ได้มีนโยบายให้กระทรวงสาธารณสุข เป็นแกนหลักในการจัดโครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัวโดยร่วมกับหน่วยงานทั้งภาครัฐและเอกชน ได้แก่ สํานักนายกรัฐมนตรี กระทรวงสาธารณสุข กระทรวงกลาโหม กองทัพบก กองทัพเรือ กองทัพอากาศ สํานักงานตํารวจแห่งชาติ กระทรวงมหาดไทย กระทรวงแรงงาน กระทรวงพัฒนาสังคมและความมั่นคงของมนุษย์ กรุงเทพมหานคร กลุ่มสถาบันแพทยศาสตร์แห่งประเทศไทย แพทยสภา ภาคเอกชน สื่อมวลชนและกรมประชาสัมพันธ์โดยจัดหน่วยแพทย์เคลื่อนที่ให้บริการในพื้นที่ทุรกันดารห่างไกล 878 อําเภอทั่วประเทศ และกทม. ดําเนินการเป็น 2 ช่วงคือ ระหว่างวันที่ 11-24 ธันวาคม 2561 และวันที่ 7-20 มกราคม 2562
“ขอบคุณทุกหน่วยงานที่ร่วมกันจัดหน่วยแพทย์เคลื่อนที่ในครั้งนี้ ซึ่งได้รับความชื่นชมจากประชาชนเป็นอย่างมาก ช่วยให้ประชาชนพื้นที่ห่างไกลเข้าถึงบริการสุขภาพด้านต่าง ๆ โดยไม่ต้องเดินทางออกจากพื้นที่ โดยเฉพาะสุขภาพช่องปาก ปัญหาทางสายตา ตรวจประเมินพัฒนาการเด็ก ภาวะเครียดและซึมเศร้า บริการการแพทย์ขั้นพื้นฐาน การฝึกอาชีพ รวมทั้งกิจกรรมอื่น ๆ ตามบริบทพื้นที่ การออกหน่วยทั้ง 2 รอบ มีประชาชนรับบริการทั้งสิ้น 769,946 คน ส่งรักษาต่อ 12,460 คน” ศ.คลินิก เกียรติคุณ นพ.ปิยะสกลกล่าว
สําหรับผลการดําเนินงานแต่ละกิจกรรม ประกอบด้วย 1.บริการการแพทย์พื้นฐาน 204,867 คน ส่งต่อรับการรักษาจากผู้เชี่ยวชาญ 4,495 คน ได้แก่ การตรวจคัดกรองสุขภาพทั่วไป และการตรวจรักษาโรค มากที่สุด คือ โรคระบบกล้ามเนื้อและกระดูก ระบบทางเดินหายใจ ระบบทางเดินอาหาร ระบบไหลเวียนโลหิต 2.ทันตกรรม 84,891 คน ส่งต่อ 1,789 คน 3.บริการตรวจสายตา ผ่าตัดตา 78,985 คน ส่งต่อ 3,941 คน 4.สุขภาพจิต 116,123 คน ส่งต่อ 2,235 คน อาทิ ตรวจประเมินพัฒนาการเด็ก ประเมินภาวะเด็กติดเกม ภาะเครียด/ซึมเศร้า 5.แนะนําและฝึกอาชีพ 102,485 คน อาทิ เสริมสวย นวดแผนไทย งานคหกรรม เย็บปักถักร้อย ดนตรี งานช่าง และ6.กิจกรรมตามบริบทพื้นที่ 182,595 คน อาทิ แพทย์แผนไทย/กายภาพบําบัด นิทรรศการให้ความรู้ต่าง ๆ จําหน่ายสินค้าโอทอป เป็นต้น
************************************* 3 กุมภาพันธ์ 2562
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงบราซิเลีย ได้จัดทำถุงยังชีพเพื่อมอบให้แก่นักเรียน AFS ไทยจากอาร์เจนติน่าและอุรุกวัย เพื่อเดินทางกลับประเทศไทยพร้อมกับคนไทย [กระทรวงการต่างประเทศ]
วันอังคารที่ 12 พฤษภาคม 2563
สถานเอกอัครราชทูต ณ กรุงบราซิเลีย ได้จัดทําถุงยังชีพเพื่อมอบให้แก่นักเรียน AFS ไทยจากอาร์เจนติน่าและอุรุกวัย เพื่อเดินทางกลับประเทศไทยพร้อมกับคนไทย [กระทรวงการต่างประเทศ]
สถานเอกอัครราชทูต ณ กรุงบราซิเลีย ได้จัดทําถุงยังชีพเพื่อมอบให้แก่นักเรียน AFS ไทยจากอาร์เจนติน่าและอุรุกวัย ซึ่งมาเปลี่ยนเครื่องที่นครเซาเปาลูเพื่อเดินทางกลับประเทศไทยพร้อมกับคนไทยที่ตกค้างในบราซิล
เมื่อวันที่ 11 พฤษภาคม 2563 สถานเอกอัครราชทูต ณ กรุงบราซิเลีย นําโดยเอกอัครราชทูต ข้าราชการ และลูกจ้างสถานเอกอัครราชทูตฯ ได้ร่วมกันจัดทําถุงยังชีพ “น้ําใจเล็กน้อยเพื่อคนไทยสู้ภัย COVID-19” ซึ่งประกอบด้วย หน้ากากผ้า กระดาษทําความสะอาด และวิตามิน ทั้งนี้เป็นไปตามข้อจํากัดของสนามบินบราซิล จํานวน 60 ชุด เพื่อเตรียมส่งให้ ผ.อ. สํานักส่งเสริมการค้าในต่างประเทศ ณ นครเซาเปาลู มอบให้แก่นักเรียน AFS ไทยตกค้างที่จะเดินทางจากมาจากอาร์เจนตินาและอุรุกวัยเพื่อเปลี่ยนเครื่องที่สนามบินนครเซาเปาลู ในวันที่ 18 พฤษภาคม 2563 นอกจากนั้น จะได้มอบถุงยังชีพให้แก่คนไทยที่ตกค้างในบราซิลที่จะเดินทางกลับประเทศไทยพร้อมกับกลุ่มนักเรียนตกค้างดังกล่าว
#น้ําใจคนไทยไม่ทิ้งกัน
#การทูตเพื่อประชาชน
รัฐบาลไทย-ข่าวทำเนียบรัฐบาล-ระบบธนาคารพร้อมให้บริการทางการเงินอย่างต่อเนื่องในช่วงสถานการณ์ COVID-19
วันพุธที่ 25 มีนาคม 2563
ระบบธนาคารพร้อมให้บริการทางการเงินอย่างต่อเนื่องในช่วงสถานการณ์ COVID-19
ตามที่นายกรัฐมนตรีได้แถลงข่าววานนี้ (24 มีนาคม 2563) เรื่อง คณะรัฐมนตรีมีมติจะประกาศใช้พระราชกําหนด  (พ.ร.ก.) การบริหารราชการในสถานการณ์ฉุกเฉิน พ.ศ. 2548 เพื่อยกระดับการป้องกันการแพร่ระบาดของไวรัส COVID-19 นั้น
ธนาคารแห่งประเทศไทย (ธปท.) สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ ขอเรียนว่า ธนาคารสมาชิกและสถาบันการเงินทุกแห่งมีความพร้อมในการดําเนินการรองรับภาวะฉุกเฉิน เพื่อความต่อเนื่องทางธุรกิจ (Business Continuity Plan) เพื่อให้ลูกค้าและประชาชนทั่วไปสามารถใช้บริการทางการเงินที่สําคัญ อาทิ การรับฝากเงิน การถอนเงิน การโอนเงิน การชําระเงิน และบริการสินเชื่อต่างๆ ที่จะช่วยเหลือลูกค้าเพื่อเสริมสภาพคล่อง มาตรการช่วยเหลือต่างๆ ทั้งในส่วนของลูกค้าธุรกิจ และลูกค้าบุคคล ดังที่ได้ประกาศไปก่อนหน้านี้แล้ว รวมถึงมาตรการล่าสุดที่ได้ประกาศวานนี้ ซึ่งอยู่ระหว่างการดําเนินการ โดยจะประชาสัมพันธ์ในรายละเอียดต่อไป
การใช้บริการสามารถดําเนินการผ่านช่องทางในรูปแบบต่างๆ ทั้งในส่วนของสาขา และหน่วยงานสินเชื่อธุรกิจ ที่จะเปิดบริการให้ได้มากที่สุด รวมถึงช่องทางอิเล็กทรอนิกส์ ทั้งที่เป็น เครื่องถอนและรับฝากเงินอัตโนมัติ (ATM และ CDM) อินเตอร์เน็ตแบงก์กิ้ง โมบายแบงก์กิ้ง ธนาคารทางโทรศัพท์ และ Call Center ที่พร้อมให้บริการได้อย่างต่อเนื่อง ตลอด 24 ชั่วโมง ทั้งนี้ ขอความร่วมมือประชาชนหมั่นตรวจสอบข้อมูลทางการเงินของตนเองอย่างสม่ําเสมอ และระมัดระวังการแอบอ้างเพื่อหลอกลวงข้อมูลส่วนบุคคลและข้อมูลทางด้านการเงิน เช่น อีเมล รหัสผ่าน สําหรับการทําธุรกรรมทางการเงิน
ธนาคารมีความห่วงใยในสุขภาพอนามัย ความปลอดภัย และสวัสดิภาพของลูกค้าผู้ใช้บริการ และพนักงาน โดยเน้นให้มีการดําเนินการตามมาตรฐานด้านสุขอนามัยของกระทรวงสาธารณสุขอย่างเคร่งครัด อาทิ การเพิ่มความถี่ในการทําความสะอาดสาขา การจัดพื้นที่ภายในสาขาให้ลูกค้ามีระยะห่างไม่น้อยกว่า 1.5 เมตร ขณะรอรับบริการ (Social Distancing)
ในช่วงที่สถานการณ์แพร่ระบาดของ COVID-19 ส่งผลกระทบต่อเศรษฐกิจ ธนาคารแห่งประเทศไทย สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ จะร่วมกันดูแลให้ประชาชนสามารถได้รับบริการทางการเงิน และได้รับความช่วยเหลือจากมาตรการของรัฐในรูปแบบต่างๆ เพื่อบรรเทาผลกระทบต่อการดําเนินชีวิต และการดําเนินธุรกิจ ทั้งนี้ ลูกค้าและประชาชนทุกท่านมีส่วนสําคัญในการช่วยกันคัดกรองข้อมูลข่าวสารที่ได้รับ โดยเฉพาะจากช่องทางโซเชียลมีเดีย และระมัดระวังในการส่งต่อข้อมูลที่ไม่เป็นความจริง เพื่อป้องกันไม่ให้เกิดความตื่นตระหนก และสร้างความเข้าใจผิดที่อาจเกิดขึ้นได้ หากมีข้อสงสัยประการใดสามารถสอบถามข้อมูลข่าวสารและรายละเอียดต่างๆ ได้ที่ Call center หรือ เว็บไซด์ ของธนาคารทุกแห่ง (https://www.bot.or.th/Thai/FinancialInstitutions/PruReg_HB/Pages/CallCenter.aspx ) และธนาคารแห่งประเทศไทย
รัฐบาลไทย-ข่าวทำเนียบรัฐบาล-การติดตามสถานการณ์การบริหารจัดการน้ำ
วันศุกร์ที่ 20 ตุลาคม 2560
การติดตามสถานการณ์การบริหารจัดการน้ํา
สามารถเข้าเช็คข้อมูลสถานการณ์น้ํา ได้จากหน่วยงานต่างๆ ดังนี้
​
สรุปสถานการณ์น้ําประจําวัน
http://www.rid.go.th/waterreport/sum-re-water.html
ศูนย์ประมวลวิเคราะห์สถานการณ์น้ํา กรมชลประทาน
http://wmsc.rid.go.th/ สายด่วน 1460
กรมอุตุนิยมวิทยา สายด่วน 1182
www.tmd.go.th
​
กรมป้องกันและบรรเทาสาธารณภัย กระทรวงมหาดไทยสายด่วน 1784 ตลอด 24 ชั่วโมง
www.disaster.go.th
ศูนย์ควบคุมระบบป้องกันน้ําท่วมสํานักการระบายน้ํา กรุงเทพมหานคร
0-2248-5115 ตลอด 24 ชั่วโมง http://weather.bangkok.go.th/
รัฐบาลไทย-ข่าวทำเนียบรัฐบาล-ส่งเสริมเครือข่ายเกษตรกรผู้เลี้ยงโคนมยั่งยืน
วันจันทร์ที่ 24 กุมภาพันธ์ 2563
ส่งเสริมเครือข่ายเกษตรกรผู้เลี้ยงโคนมยั่งยืน
ส่งเสริมเครือข่ายเกษตรกรผู้เลี้ยงโคนมยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานในพิธีเปิดกิจกรรมวิ่งการกุศล "THAI-DENMARK RUN KHONKAEN " โดยมีคณะผู้บริหารของกรมส่งเสริมสหกรณ์ กรมวิชาการเกษตร กรมตรวจบัญชีสหกรณ์ ร่วมคณะ ณ บริเวณ สํานักงานองค์การส่งเสริมกิจการโคนมแห่งประเทศไทย (อ.ส.ค.) ภาคตะวันออกเฉียงเหนือ อําเภอเมือง จังหวัดขอนแก่น (ในวันที่23 กุมภาพันธ์ 2563)
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ตามนโยบายด้านการสร้างวัฒนธรรมในการบริโภคนมในสังคมไทยของกระทรวงเกษตรและสหกรณ์ กิจกรรม วิ่งการกุศล "THAI-DENMARK RUN @KHONKAEN " ถือเป็นกิจกรรมที่ดีมีประโยชน์ ภายใต้การจัดกิจกรรมขององค์การส่งเสริมกิจการโคนมแห่งประเทศไทย (อ.ส.ค.) ภาคตะวันออกเฉียงเหนือ ซึ่งเป็นหน่วยงานผลิตและจัดจําหน่ายผลิตภัณฑ์นมไทย - เดนมาร์ค ที่สามารถดําเนินงานอย่างเป็นระบบในกระบวนการผลิตโคนมสดแท้ 100% จากรากฐานการผลิตต้นทางจนถึงปลายทาง ด้วยการผลิตที่ปลอดภัยได้คุณภาพ รวมทั้งมีการส่งเสริมและพัฒนาอาชีพการเลี้ยงโคนมให้กับเกษตรกร รวมถึงเป็นการสร้างเครือข่ายให้เกิดความมั่นคงในการประกอบอาชีพการเลี้ยงโคนมอย่างยั่งยืน
"ทั้งนี้การจัดกิจกรรมดังกล่าวนอกจากจะเป็นเป็นการส่งเสริมและรณรงค์ให้ประชาชนหันมาสนใจการออกกําลังกายแล้วนั้น เงินที่ได้จากการบริจาคในครั้งนี้จะนําไปสนับสนุน
โฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871